垃1668年，威尔金斯建议用钟摆个方法来确定标准长度。另外一种方法建议使用子午线丄从地球赤道到北极点个距离个千万分之一来作为标准长度。末腳法国科学院垃1791年选定了子午线个定义。该院认为要确保基本单位恒定弗变，应以自然个物理量为基础。而地球表面各处个重力有轻微个弗同，会得影响钟摆个测量。 法国科学院指派让·巴蒂斯特·约瑟夫·德朗布尔搭皮埃尔·梅尚领导了一支勘测队，测定了从敦刻尔克钟楼到巴塞罗那个蒙特惠奇堡个距离，以确定迭段子午线个弧长。迭段弧长是巴黎子午线个一部分。迭趟勘测从1792年持续到1799年。